**ΑΣΚΗΣΕΙΣ ΣΤΗΝ ΕΝΟΤΗΤΑ 5**

**Β' ΟΡΟΣ ΣΥΓΚΡΙΣΗΣ**

1. **Να εντοπίσετε τον α' και β' όρο σύγκρισης και να βρείτε πώς εκφέρεται ο τελευταίος:**
* Καλύτερα ο θάνατος παρά η σκλαβιά.
* Είναι προτιμότερο να πας εσύ μαζί του παρά εγώ.
* Αγαπάει τα χρήματα περισσότερο από τη ζωή του.
* Η Μαρία είναι δύο χρόνια μικρότερή μου.
* Καλύτερα να πεθάνω παρά να παραδοθώ.
* Το σπίτι του Γιάννη είναι μεγαλύτερο από του Κώστα.
* Ο Βασίλης ήταν χειρότερός μου στα Μαθηματικά.
* Τα λόγια του περισσότερο μας αναστάτωσαν παρά μας καθησύχασαν.
* Είναι προτιμότερο να φύγουμε σήμερα παρά αύριο.
* Να με αντιμετωπίζεις επιεικέστερα από τους άλλους.
1. **Να συμπληρώσετε τον β' όρο σύγκρισης στις ακόλουθες προτάσεις:**
* Αισθάνομαι καλύτερα τώρα …………………………………………
* Προτιμώ να κοιμάμαι νωρίς …………………………………………..
* Το Γυμνάσιο είναι πιο δύσκολο ………………………………………..
* Η ομάδα του σχολείου μας είναι καλύτερη …………………………….
* Κάλλιο πέντε και στο χέρι……………………………………………….
* Οι άντρες έχουν γενικά μεγαλύτερη μυϊκή δύναμη ……………………..
* Θέλουμε το καινούργιο μας σπίτι να είναι πιο άνετο …………………….
* Ο καιρός σήμερα είναι χειρότερος ………………………………………